Marcin Świetlicki (snd 1961) on poola keskmise põlvkonna tuntumaid ja omanäolisemaid kirjanikke. Juba tunnustatud luuletajana debüteeris ta 2006. aastal romaanižanris ning seda väga edukalt – “Kaksteist” tunnistati samal aastal Poola parimaks kriminaalromaaniks ning muutus kultusraamatuks. “Kolmteist” on teine osa meistri triloogiast, meistril pole ikka ID-kaarti, mobiili, autojuhilube ega pangakontot, aga ühtäkki on meistril palju raha. Ning ühe koletu kuritöö tõttu peab meister põgenema oma armastatud süngest ja müstilisest Krakowist. Ning teda ootab lausa ebainimlik karistus – ta peab põgenema pealinna Varssavisse.
Luuletajana on Marcin Świetlicki saanud ohtrasti Poola kirjandusauhindu, eesti keeles on ilmunud ka tema luulevalimik “Profaani laulud”.
Igaüks, kes on lugenud Marcin Świetlicki kriminaalromaani “Kaksteist”, võib oma silmaga veenduda selles, et tegu on absoluutse tipptasemega.
Kivisildnik
Originaalpealkiri: Trzynaście
Ilmumisaasta: 2010
Lehekülgede arv: 239
Mõõtmed: 209x148x13 (mm)
ISBN:
Kaanekujundus: Hermo Sakk
Kaaned: pehmekaaneline